Laaste rusplek - Dalene Matthee
Dalene Matthee is onverwags op 20 Februarie 2005 aan hartversaking op Mosselbaai oorlede. Haar laaste rusplek is by Krisjan-se-Nek, een van haar mees geliefde plekke in die Knysna-bos. Haar as is dan ook hier gestrooi. Ná Dalene se dood het mnr Kitto Erasmus, voormalige streekdirekteur van Omgewingsake, aan die Matthee-familie voorgestel dat hulle ‘n gedenksteen vir Dalene in haar geliefde Knysna-bos oprig. Mnr Erasmus het Dalene baie gehelp tydens haar navorsing vir Kringe in ‘n bos, Fiela se kind en Moerbeibos.
Op 23 Februarie 2008 is ‘n gedenksteen by Krisjan-se-Nek in die Knysna-bos vir haar onthul. Die gedenksteen was ‘n gesamentlike onderneming tussen die Matthee-kinders, SA Nasionale Parke (Sanparke) en Tafelberg Uitgewers. Die gedenksteen is deur
Die inskripsie op die steen is met die hand gedoen deur die enigste vakman in die Kaap wat nog hierdie “V-cut” uitkapwerk doen: die Italianer Mick D’Aquanno.
Die groot Geelhoutboom van meer as 880 jaar by Krisjan-se-Nek is na Dalene Matthee vernoem en staan nou as die Dalene Matthee Big Tree bekend en die naam van die staproete wat by Krisjan-se-Nek begin, het die Kringe in ‘n Bos-roete geword.
Dr Razeena Wagiet, Sanparke se direkteur: Mense en Bewaring ten tye van die gedenksteen se onthulling, het gesê dit is ‘n eer vir Sanparke om die gedenksteen te huisves want dit pas perfek in by die departement se kultuurerfenismandaat.
Uit Dalene Matthee se pen het die Knysnabos vir ons lewe gekry. Ons het saam met Saul Barnard en Oupoot Kringe in ‘n bos se bospaadjies geloop. Ons het die barre bosmense van Fiela se kind leer ken. En ons het Silas Miggel se wêreld in Moerbeibos beleef. Daarna het ons Karoliena Kapp van Toorbos se hunkering na die bos probeer begryp … lees meer